ד"ר טלי שרוט | צילום: באדיבות טלי שרוט, חדשות

שני מדענים ישראלים התברגו בדירוג "50 המדענים הסקסיים" של אתר "ביזנס אינסיידר". עורכי האתר הקדימו וכתבו כי "אלה לא מדענים טיפוסיים הלובשים חלוקים לבנים ופרועי שיער... חלק מהאנשים ברשימה הם ממש כוכבים עולים".

רוצים לקבל עדכונים נוספים? הצטרפו לחדשות 2 בפייסבוק

למקום ה-37 התברגה טלי שרוט מהפקולטה לפסיכולוגיה קוגניטיבית ומדעי המוח ב-University College London. שרוט היא ד"ר לפסיכולוגיה, השלימה את התואר באוניברסיטת ניו יורק, והיא גם צאצאית של קרל מרקס.

ד"ר שרוט היא חוקרת מדעי המוח בתחומי רגש, אינטראקציה חברתית, קבלת החלטות וזיכרון. היא גם האישה הישראלית היחידה שהרצתה על הבמה המרכזית של TED ואחת הישראלים היחידים שעבודתם הופיעה על השער של המגזין הנחשב "טיים".

מקום אחד מתחתיה, 38, נמצא אורי לזרסון, רק בן 29, מייסד Good Start Genetics וחוקר במכון המשותף הרווארד-MIT למדעי בריאות וטכנולוגיה. לזרסון, יליד תל אביב, מחזיק באזרחות ישראלית ואמריקנית.

כבוד לנאס"א, בובאק פרדובסקי | צילום: AP

למקום הראשון, אגב, הגיע בובאק פרדובסקי, בן 33, מהנדס מערכות ומנהל מחלקת הטיסה של רכב החלל "קיוריוסיטי" בנאס"א.